Shailene Woodleyová

Shailene Diann Woodley (* 15. november 1991, Simi Valley, Kalifornia, USA) je americká herečka. Do povedomia verejnosti sa dostala vďaka roli Amy Juergens v seriáli The Secret Life of the American Teenager (2008 – 2013). Woodley si zahrala rebelujúcu dcéru Georgea Clooneyho vo filme Deti moje (2011), za ktorý získala cenu Independent Spirit Award a bola nominovaná na Zlatý glóbus. V roku 2014 získala rolu Beatrice „Tris“ Priorovej v sérii Divergencia, ktorá je nakrútená podľa rovnomenného románu od Veronicy Rothovej. V tom istom roku stvárnila hlavnú postavu Hazel Grace Lancaster vo filme Na vine sú hviezdy (The Fault in our Stars). 

 Životopis 
Woodley sa narodila v Simi Valley v Kalifornii.http://www.imdb.com/name/nm0940362/?ref_=rvi_nm Jej matka Lori (rod. Victor) je výchovná poradkyňa a jej otec Lonnie Woodley je riaditeľ školy. Jej rodičia sa rozviedli a keď mala 15 rokov, bola jej diagnostikovaná skolióza v dôsledku čoho nosila bedrový pás. Navštevovala Simi Valley High School. 

 Kariéra 
 2002 – 2013: Začiatky a filmový debut 
V roku 2002 sa Woodleyová objavila v menších rolách v televíznych seriáloch Bez stopy a The District. V roku 2005 bola nominovaná na cenu Young Artist Award v kategórii najlepšia mladá herečka v hlavnej roli v televíznom filme alebo minisérii za rolu Californie Ford vo filme Spoločný dom. Taktiež stvárnila mladú Caitlin Cooperovú v seriáli O.C. California a za rolu Felicity Merriman v televíznom filme Felicity – An American Girl Adventure bola nominovaná na cenu Young Artist Award v kategórii najlepšia mladá herečka v hlavnej roli v televíznom filme alebo minisérii. Zahrala si aj v seriáloch Drzá Jordan, Raymonda má každý rád, Volajú ma Earl, C.S.I.: Kriminálka New York a V tieni zločinu. V roku 2007 sa objavila v seriáli Odložený prípad ako Sarah Gunden, mladšia amišská sestra obete vraždy. Od roku 2008 hrala hlavnú rolu v seriáli The Secret Life of the American Teenager ako 15-ročné dievča Amy Juergens, ktorá zistí že je tehotná. Seriál ukazuje vplyv tehotenstva na jej rodinu, priateľov a ňu samotnú ako aj na život v Ulysses S. Grant High School v Kalifornii. 

V roku 2011 debutovala vo filme Deti moje kde stvárnila problematickú dospievajúcu dcéru Matta Kinga (hral Geogre Clooney). Za tento herecký výkon získala pozitívne ohlasy kritikov, bola nominovaná na Zlatý glóbus a získala cenu Independent Spirit Award za najlepšiu herečku vo vedľajšej roli. http://www.csfd.cz/film/272416-deti-moje/zajimavosti/?type=filmhttp://www.hollywoodreporter.com/news/golden-globes-2012-winners-list-282032
alt=|náhľad|Shailene Woodleyová v roku 2011
V roku 2012 ju magazín People menoval za „najkrajšiu herečku“ a magazín Nylon ju označil za jednu z 55 tvárí budúcnosti. 

 2013 – súčasnosť 
Woodley hrala v adaptácii novely Tima Tharpa, The Spectacular Now, kde stvárnila Aimee Finecky. Film mal premiéru 18. januára 2013 na filmovom festival Sundance. Za jej herecký výkon získala pozitívne ohlasy kritikov, spolu s Milesom Tellerom vyhrala Special Jury Award for Acting a bola nominovaná na cenu Independent Spirit Award v kategórii najlepšia herečka v hlavne roli. Podpísala zmluvu na nezávislý film White Bird in a Blizzard, ktorý režíroval Gregg Araki. Napriek tomu, že sa začalo natáčať v októbri 2012, film mal premiéru až 20. januára 2014 na filmovom festivale Sundance a 24. októbra 2014 bol sprístupnený širšej verejnosti. V októbri 2012 bolo oznámené, že Woodleyovej bola navrhnutá rola Mary Jane Watsonovej v pokračovaní filmu Amazing Spider-Man. 19. júna 2013 bolo oznámené, že jej rola bola vystrihnutá. Režisér filmu Marc Webb povedal, že to bolo kreatívne rozhodnutie, aby sa film mohol sústrediť na vzťah medzi Petrom a Gwen a že každý rád spolupracoval s Woodleyovou. 

V roku 2014 hrala rolu Beatrice „Tris“ Priorovej vo filme Divergencia, ktorý je adaptáciou rovnomenného románu Veronicy Rothovej. Film mal zmiešané hodnotenia, ale Woodleyovej herecký výkon za rolu Tris získal pozitívne ohlasy. 

Neskôr v roku 2014 stvárnila Hazel Grace Lancasterovú vo filmovej adaptácii rovnomennej knihy Johna Greena – Na vine sú hviezdy. Autor knihy prostredníctvom Twitteru vyhlásil: „Bolo mnoho úžasných herečiek na rolu Hazel, ale Shailenina láska ku knihe a jej porozumenie Hazel ma úplne odrovnali.“ Ide o filmový trhák, ktorý zarobil cez 307 miliónov $. Richard Roeper zo Chicago Sun-Times označil jej herecký výkon za hodný Oscara a dodal, že je nezabudnuteľná. 14. novembra 2014 získala The Hollywood Film Award za prelomové vystúpenie (za rolu Hazel). 

V roku 2015 sa objavila v pokračovaní filmu Divergencia – Rezistencia (druhý diel knižnej série Divergencia). Film bol úspešný, celosvetovo zarobil cez 295,2 miliónov $.

V tom istom roku začala nakrúcať po boku Josepha Gordon-Levitta film Snowden, ktorý mal premiéru v roku 2016. 

V marci  2016 mal premiéru film Allegiant – tretia časť zo série Divergencia. Posledná tretia kniha s názvom Experiment (v origináli Allegiant) je rozdelená na dva filmy. Štvrtá (posledná) časť Ascendant bude mať premiéru v roku 2017. 

 Filmografia 
 Film 
RokNázovRolaPoznámky2011Deti mojeAlexandra „Alex“ Kingová2013The Spectacular NowAimee Finecky2014White Bird in a BlizzardKatrina „Kat“ Connor2014DivergenciaBeatrice „Tris“ Priorová2014Na vine sú hviezdyHazel Grace Lancasterová2015RezistenciaBeatrice „Tris“ Priorová2016AllegiantBeatrice „Tris“ Priorová2016SnowdenLindsay Mills2017AscendantBeatrice „Tris“ Priorová

 Televízia 
RokNázovRolaPoznámky1999Otcov návratmalé dievča2001 – 2003The DistrictKristin Debreno3 epizódy2001 – 2004Drzá Jordanmladá Jordan Cavanaugh4 epizódy2003Bez stopymladá Clare MetcalfEpizóda: „Clare de Lune“2003 – 2004O.C. Californiamladá Kaitlin Cooperová6 epizód2004Raymonda má každý rád2. namyslené dievčaEpizóda: „Party Dress“2004Spoločný domCalifornia „Cali“ Ford2004 – 2005Jack & BobbyChloe Benedict2 epizódy2005Felicity: An American Girl AdventureFelicity Merriman2005Once Upon a MattressMolly2006Volajú ma Earlmladá GwenEpizóda: „BB“2007C.S.I.: Kriminálka New YorkEvie PierpontEpizóda: „A Daze of Wine and Roaches“2007V tieni zločinuGaby TursiEpizóda: „Getting In“2007Odložený prípadSarah GundenEpizóda: „Running Around“2007Únos: Teror v lietadleMaya Bender2008 – 2013The Secret Life of the American TeenagerAmy JuergensHlavná rola (121 epizód)2016Big Little LiesJane Chapmannakrúca sa

 Ocenenie 
RokNomináciaOcenenie2012Deti mojeMTV Movie Awards – prelomové vystúpenieCritics' Choice Movie Awards – najlepší detský herecIndependent Spirit Award – najlepšia herečka vo vedľajšej úlohe2014DivergenciaMTV Movie Awards – obľúbená postavaTeen Choice Awards – najlepšia herečka v akčnom filmeNa vine sú hviezdyTeen Choice Awards – najlepšia herečka v dramatickom filmeTeen Choice Awards – najlepšia chémia (s Anselom Elgortom a Natom Wolffom)Teen Choice Awards – najlepší bozk (s Anselom Elgortom)2015DivergenciaPeople’s Choice Awards – najlepšie filmové duo (s Theom Jamesom)Critics' Choice Movie Awards – najlepšia herečka v akčnom filmeNa vine sú hviezdyMTV Movie Awards – najlepšie ženské vystúpeniehttp://www.webnoviny.sk/film-a-tv/clanok/941941-na-mtv-movie-awards-triumfovala-snimka-na-vine-su-hviezdy/MTV Movie Awards – najlepší bozkMTV Movie Awards – MTV Trailblazer AwardRezistenciaTeen Choice Awards – najlepší bozk (s Theom Jamesom)Teen Choice Awards – najlepšia herečka v akčnom/dobrodružnom filme2016People’s Choice Awards – najlepšia herečka v akčnom filme

 Referencie 

 Iné projekty 

 Externé odkazy 



 Zdroj 

Kategória:Filmové herečky USA
Kategória:Televízne herečky USA
Kategória:Osobnosti z Kalifornie
Kategória:Držitelia ceny Independent Spirit Award
Kategória:Detskí herci
Kategória:Osobnosti USA anglického pôvodu